[ca] INTRODUCCIÓ Un 15-20% de les pacients diagnosticades de càncer de mama en estadis inicials presenten un fenotip triple negatiu. Amb un comportament més agressiu i una taxa de recidiva i mortalitat més elevades, la quimioteràpia és en l'actualitat l'únic tractament sistèmic que ha mostrat augmentar-ne la supervivència. Existeixen nombroses sèries publicades que mostren dades d'incidència i mortalitat, així com factors clínics, histopatològics o biològics que es relacionen amb el pronòstic d'aquestes pacients. El nostre treball, que inclou la recollida de dades de 199 pacients diagnosticades i intervingudes d'inici de CMTN en la nostra institució entre els anys 2000 i 2014, té com a objectius: analitzar factors clínics, biològics i histològics que podrien estar relacionats amb el pronòstic de la nostra població d'estudi, estudiar els patrons de recaiguda i supervivència i correlacionar i comparar els resultats obtinguts amb la literatura científica publicada. METODOLOGIA S'ha realitzat un estudi observacional, unicèntric i retrospectiu analitzant les dades de 199 pacients diagnosticades de càncer de mama precoç triple negatiu i sotmeses a tractament quirúrgic inicial. Les variables quantitatives es resumeixen a través de la mediana i els seus rangs i les variables qualitatives utilitzant freqüències absolutes i percentatges. Per l'anàlisi d'estimació de supervivència s'utilitza el mètode de Kaplan i Meier i per la comparació del temps de supervivència entre grups, el test de Log-Rank amb les seves variants. L'anàlisi univariant i multivariant es realitzen mitjançant el test de regressió logística de Cox. RESULTATS S'inclouen 199 pacients, amb una mediana d'edat de 61 anys i un 90% d'estadis I i II. Un 74.9% reben quimioteràpia adjuvant. Es mostren 47 recaigudes i 30 d'elles a nivell sistèmic. La supervivència específica per càncer de mama als 5 anys és del 85% i es manté similar als 10 anys. La supervivència lliure de recaiguda és del 83% als 5 anys i baixa al 81% als 10 anys. En la anàlisi multivariant, només l'absència de quimioteràpia, l'augment en l'estadi o la presència d'invasió angiolimfàtica, impacten negativament i de forma significativa en la supervivència específica per càncer de mama i supervivència lliure de recaiguda. CONCLUSIONS Amb la descripció d'una base àmplia i homogènia de pacients diagnosticades i intervingudes de CMTN i analitzant la supervivència i l'impacte pronòstic de nombroses variables, queda validada una supervivència específica per càncer de mama que supera el 80% als 5 anys amb un comportament similar al descrit en la literatura així com tres factors que impacten significativament en la recaiguda i supervivència.

[en] INTRODUCTION Between 15-20% of patients diagnosed with breast cancer in the initial stages have a triple negative phenotype. With a more aggressive behaviour and a higher relapse and mortality rate, chemotherapy is currently the only systemic treatment that has demonstrated increasing survival. There are numerous published studies that show incidence and mortality data, as well as clinical, histopathological or biological factors that are related to the prognosis of these patients. Our work includes the collection of data from 199 patients diagnosed and treated at the onset of CMTN in our institution between the years 2000 and 2014. We have analysed clinical, biological and histological factors that could be related to the prognosis of our study population, and we study the patterns of relapse and survival and correlate and compare the results obtained with the published scientific literature. METHODOLOGY This is an observational, unicentric and retrospective study that analyses the data of 199 patients diagnosed with triple negative early breast cancer and subjected to initial surgical treatment. The quantitative variables are summarized using the median and their ranks and the qualitative variables using absolute frequencies and percentages. The Kaplan and Meier method is used for the survival estimation analysis and the Log-Rank test with its variants is used for the comparison of survival time between groups. Univariate and multivariate analysis are performed using the Cox logistic regression test. RESULTS We include 199 patients, with a median age of 61 years and 90% of stages I and II, 74.9% receive adjuvant chemotherapy. Our study shows 47 relapses and 30 of them are systemic. Specific survival for breast cancer at 5 years is 85% and remains similar at 10 years. Relapse-free survival is 83% at 5 years and drops to 81% at 10 years. In the multivariate analysis, only the absence of chemotherapy, the increase in stage or the presence of angiolymphatic invasion, have a negative and significant impact on breast cancer-specific survival and relapse-free survival. CONCLUSIONS Using a large and homogeneous sample of patients diagnosed and operated on for CMTN and analyzing survival and prognostic impact of numerous variables, we can validate a breast cancer-specific survival that exceeds 80% at 5 years, similar to that which has been described in the literature, as well as three factors that have a significant impact on relapse and survival.